CELEX: 62011FN0118
Language: el
Date: 2011-11-11 00:00:00
Title: Υπόθεση F-118/11: Προσφυγή-αγωγή της 11ης Νοεμβρίου 2011 — ZZ κατά Ευρωπαϊκής Επιτροπής

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/70
            
         
      Προσφυγή-αγωγή της 11ης Νοεμβρίου 2011 — ZZ κατά Ευρωπαϊκής Επιτροπής
      (Υπόθεση F-118/11)
      (2012/C 25/137)
      Γλώσσα διαδικασίας: η ιταλική
      
         Διάδικοι
      
      
         Προσφεύγων-ενάγων: ZZ (Tricase, Ιταλία) (εκπρόσωπος: G. Cipressa, δικηγόρος)
      
         Καθής-εναγομένη: Ευρωπαϊκή Επιτροπή
      
         Αντικείμενο και περιγραφή της διαφοράς
      
      Η ακύρωση της σιωπηρής αποφάσεως με την οποία η Επιτροπή αρνήθηκε να θεσπίσει απόφαση σχετικά με την επαγγελματική αιτιολογία της ασθένειας του προσφεύγοντος-ενάγοντος.
      
         Αιτήματα του προσφεύγοντος-ενάγοντος
      
      Ο προσφεύγων-ενάγων ζητεί από το Δικαστήριο Δημόσιας Διοίκησης:
      
                  —
               
               
                  να ακυρώσει την απορριπτική απόφαση που εξέδωσε η Επιτροπή ή για την οποία είναι υπεύθυνη η Επιτροπή, ανεξαρτήτως του τρόπου απορρίψεως και του μερικού ή ολικού χαρακτήρα της, με την οποία απορρίφθηκαν τα αιτήματα που προέβαλε ο προσφεύγων-ενάγων με την από 30 Ιουνίου 2011 αίτηση που απηύθυνε στην ΕΕ διά του pro tempore νομίμου εκπροσώπου της και στην ΑΔΑ της Επιτροπής·
               
            
                  —
               
               
                  να διαπιστώσει ότι η Επιτροπή παρανόμως παρέλειψε να εκδώσει απόφαση, κατά την έννοια και κατ’ εφαρμογήν του άρθρου 78 της Κανονισμού Υπηρεσιακής Καταστάσεως των Υπαλλήλων της Ευρωπαϊκής Ένωσης, σχετικά με την επαγγελματική αιτιολογία της ασθένειας που οδήγησε στη συνταξιοδότηση του προσφεύγοντος-ενάγοντος βάσει της αποφάσεως της 30ής Μαΐου 2005, ή έστω να αναθεωρήσει την επίμαχη απόφαση την οποία εξέδωσε, χωρίς τούτο να είναι βέβαιο, συγχρόνως με την έκδοση της αποφάσεως της 30ής Μαΐου 2005·
               
            
                  —
               
               
                  να υποχρεώσει την Επιτροπή να καταβάλει στον προσφεύγοντα-ενάγοντα το ποσό των 4 250,00 ευρώ το οποίο, αν και στον βαθμό που δεν έχει καταβληθεί στον προσφεύγοντα-ενάγοντα, θα παράγει τόκους υπέρ του με επιτόκιο 10 % ετησίως και με ετήσια κεφαλαιοποίηση από την επαύριον και μέχρι την αποπληρωμή του εν λόγω ποσού·
               
            
                  —
               
               
                  να υποχρεώσει την Επιτροπή να καταβάλει στον προσφεύγοντα-ενάγοντα το ποσό των 50,00 ευρώ ημερησίως από την επαύριον και επί 180 ημέρες μετά την 1η Ιουλίου 2011, για κάθε ημέρα που διαρκεί η εν λόγω παράλειψη, το δε ποσό των 50,00 ευρώ πρέπει να καταβληθεί κατά τη λήξη της ημερομηνίας αυτής, ειδάλλως, αν δεν καταβληθεί ή στον βαθμό που δεν έχει καταβληθεί, θα παράγει τόκους υπέρ του αιτούντος επιτόκιο 10 % ετησίως και με ετήσια κεφαλαιοποίηση από την επαύριον της ημερομηνίας της οφειλόμενης καταβολής και μέχρι την πραγματοποίησή της·
               
            
                  —
               
               
                  να υποχρεώσει την Επιτροπή να καταβάλει στον προσφεύγοντα-ενάγοντα το ποσό των 60,00 ευρώ ημερησίως για κάθε επιπλέον ημέρα κατά την οποία διαρκεί η εν λόγω παράλειψη, από την 181η ημέρα μετά την 1η Ιουλίου 2011 και επί 270 ημέρες μετά την ημερομηνία αυτή, το δε ποσό των 60,00 ευρώ πρέπει να καταβληθεί κατά τη λήξη της ημερομηνίας αυτής, ειδάλλως, αν δεν καταβληθεί ή στον βαθμό που δεν έχει καταβληθεί, θα παράγει τόκους υπέρ του αιτούντος επιτόκιο 10 % ετησίως και με ετήσια κεφαλαιοποίηση από την επαύριον της ημερομηνίας της οφειλόμενης καταβολής και μέχρι την πραγματοποίησή της·
               
            
                  —
               
               
                  να υποχρεώσει την Επιτροπή να καταβάλει στον προσφεύγοντα-ενάγοντα το ποσό των 75,00 ευρώ ημερησίως για κάθε επιπλέον ημέρα κατά την οποία διαρκεί η εν λόγω παράλειψη, από την 271η ημέρα μετά την 1η Ιουλίου 2011 και επί 360 ημέρες μετά την ημερομηνία αυτή, το δε ποσό των 75,00 ευρώ πρέπει να καταβληθεί κατά τη λήξη της ημερομηνίας αυτής, ειδάλλως, αν δεν καταβληθεί ή στον βαθμό που δεν έχει καταβληθεί, θα παράγει τόκους υπέρ του αιτούντος επιτόκιο 10 % ετησίως και με ετήσια κεφαλαιοποίηση από την επαύριον της ημερομηνίας της οφειλόμενης καταβολής και μέχρι την πραγματοποίησή της·
               
            
                  —
               
               
                  να υποχρεώσει την Επιτροπή να καταβάλει στον προσφεύγοντα-ενάγοντα το ποσό των 100,00 ευρώ ημερησίως για κάθε επιπλέον ημέρα κατά την οποία διαρκεί η εν λόγω παράλειψη, από την 361η ημέρα μετά την 1η Ιουλίου 2011 και καθόλη τη διάρκεια της εν λόγω παραλείψεως, το δε ποσό των 100,00 ευρώ πρέπει να καταβληθεί κατά τη λήξη της ημερομηνίας αυτής, ειδάλλως, αν δεν καταβληθεί ή στον βαθμό που δεν έχει καταβληθεί, θα παράγει τόκους υπέρ του αιτούντος επιτόκιο 10 % ετησίως και με ετήσια κεφαλαιοποίηση από την επαύριον της ημερομηνίας της οφειλόμενης καταβολής και μέχρι την πραγματοποίησή της·
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα.